projecte-aina/catalan_government_crawling huggingface dataset:
I les persones, com ho hem de fer?
Conceptes i eines com l'organització dual de Kotter, la gestió del canvi com un procés continuo, les competències digitals, la gamificació, l' storytelling o el nou marc mental del lideratge estan facilitant l'adopció de tots els canvis, millorant l'actitud i l'aptitud de les persones en aquest procés i preparant-nos millor per un entorn incert i esperançador.
Per conèixer més sobre com treballar aquests canvis, vine a la Master Class impartida pel professor Andrés Raya Donet, director executiu del portafoli de programes d'ESADE Executive Education.
En una nova normalitat en la qual la velocitat del canvi i la intensitat del mateix són territori ignot.
L'increment de la productivitat que s'espera de l'automatització i de la Intel·ligència Artificial és el major que la humanitat hagi viscut fins ara.
Potser només comparable amb què va suposar el pas de la societat paleolítica a la neolítica fa entre 8.000 i 12.000 anys.
La disrupció en l'entorn i en els models de negoci, en paral·lel a l'automatització d'un gran percentatge de la majoria dels llocs de treball, ens posa davant d'un escenari de canvi summament interessant i desafiant.
En aquest context, ens preguntem: té el lideratge i la gestió de les persones alguna cosa a aportar, tant organitzativament com personalment?
Més enllà de l'evident necessitat d'adaptació i de la conveniència d'una actitud positiva, proactiva i resilient?
En aquest taller descobriràs com el lideratge pot facilitar la gestió d'aquesta nova realitat.
També parlarem amb Mar Pérez, directora de l'Oficina Exterior de Catalunya a Tel Aviv, que ens mostrarà un cas de lideratge en la multiculturalitat.
ACCIÓ organitza aquesta jornada en el marc d'activitats de la xarxa Enterprise Europe Network, de la qual ACCIÓ forma part i que agrupa més de 600 organismes de suport a l'empresa a 66 països.
Conèixer les eines i metodologies per gestionar el canvi de cultura en les organitzacions i en les persones.
Una pime de més de 20 treballadors que facturin més d'1 milió d'euros.
Presentació del Servei d'Innovació Estratègica i del programa formatiu sobre el lideratge i la gestió del canvi
Master Class: "Liderar la innovació i preparar-se per a la disrupció"
Presentació d'un cas de lideratge multicultural
Aquesta sessió va dirigida a empreses que volen entrar o consolidar-se al mercat francès, ja sigui a través de la constitució d'una societat o ampliant la xarxa comercial via agent, distribuïdor o de manera directa.
Amb la participació de l'advocada Yolanda Bassas, del despatx d'advocats francès-espanyol BASSAS CLEMENCEAU IURIS SLP i de Christophe Arnoul, director de l' oficina exterior d'ACCIÓ a París, podràs conèixer les diferents estratègies d'accés i implantació a França.
França, és el primer mercat internacional de Catalunya on prop de 6.000 empreses catalanes exporten i, amb 571 filials, és el tercer país on hi ha més empreses catalanes implantades.
L'any 2018 les exportacions catalanes a França van assolir 11.497,6 milions d'euros, un 2,4% més que l'any anterior, la xifra més alta de la sèrie històrica i el 16,1% del total de les exportacions catalanes.
La proximitat del mercat, la seva dimensió i el dinamisme de l'economia francesa expliquen que tota empresa catalana que vol iniciar o consolidar la seva internacionalització, ha de ser-hi.
Tot i això, es tracta d'un mercat molt madur i exigent, sense barreres aranzelàries, és cert, però amb la cultura dels negocis, la diversitat d'opcions per entrar-hi i la qualitat a tots els nivells que requereix el mercat suposen un repte per les empreses catalanes, que poden tenir-hi èxit apostant per una bona estratègia d'entrada i pensant a llarg termini.
Si estàs pensant a internacionalitzar-te al mercat francès, des d'ACCIÓ et volem acompanyar en aquest procés per tal que no et passi per alt res!
Aquest taller està inclòs dins del programa dels International Business Days - Focus Europa d'ACCIÓ, que tindrà lloc del 23 al 27 de març.
Conèixer les oportunitats reals per accedir al mercat francès.
Una empresa catalana interessada a implantar-se o ampliar la seva xarxa comercial a França.
Estratègies d'accés al mercat francès.
Agents o distribuïdors, socis comercials més idonis?
Christophe Arnoul, director de l'oficina exterior d'ACCIÓ a París.
Implantació mitjançant la constitució d'una societat: tipus societaris, formalitats i aspectes pràctics.
Agència comercial francesa vs. espanyola (diferències essencials amb l'agència comercial a Espanya, consells pràctics a l'hora de contractar un agent; clàusules favorables a l'empresa per evitar indemnitzacions importants).
Distribució de productes: 'relations commerciales établies'.
Explicació d'aquesta figura pròpia al sistema francès i que s'aplica a qualsevol empresa estrangera que comercialitzi amb empreses franceses.
Del 30 de setembre al 4 d'octubre del 2018
Aquesta missió empresarial gira entorn de la fira WEFTEC, i vol donar-te la oportunitat de participar-hi i descobrir les tendències i les oportunitats del sector de l'aigua als EEUU.
La WEFTEC, que tindrà lloc del 30 de setembre al 4 d'octubre 2018 a Nova Orleans, és una fira organitzada per la Water Environment Federation, i és l'esdeveniment anual més gran en temes d' aigua de Nord Amèrica.
Ofereix als professionals del sector compartir experiències, conèixer oportunitats de negoci i descobrir noves tecnologies.
Les empreses participants podran gaudir d'un ajut de 1.057,57 € en concepte de bossa de viatge (segons normativa).
El nombre de bosses de viatge és limitat i es concedirà per ordre d'inscripció.
Estàs interessat en aquest mercat?
Trobaràs més informació al Banc de Coneixement d'ACCIÓ.
Conèixer de primera mà el mercat del cicle de l'aigua als Estats Units, contactar amb potencials clients, distribuïdors, proveïdors, socis tecnològics, i detectar noves oportunitats de negoci.
Una empresa del sector de l'aigua interessada en conèixer les oportunitats de negoci als Estats Units.
Reunió amb l'organisme local de gestió d'aigua i vol de tornada a Barcelona
El cost de participació a la missió per part de l'empresa és de 2.800 €, inclosa quota d'inscripció de 400 €.
Aquest és un pressupost aproximat que inclou les despeses indicades a l'apartat anterior.
El pressupost pot variar en funció del número d'empreses participants i del moment de reserva de vols i hotels.
El sector agroalimentari de Romania presenta perspectives molt favorables de desenvolupament.
Els productes amb més oportunitats són sobretot les begudes (vi, cerveses, espirituosos i begudes no alcohòliques), els lactis, els carnis (sobretot de porcí i boví), i confiteria, fleca i pastisseria industrial.
Els sectors de l'aigua i els residus presenten expectatives moderades de creixement a curt i mitjà termini.
El Govern romanès vol assolir els estàndars comunitaris en qüestions mediambientals.
Per aconseguir aquest objectiu seran necessàries importants inversions en els propers anys.
El sector privat (sobretot les indústries) també afavoriran el desenvolupament del sector mediambiental.
Assegura que el sector farmacèutic romanès presenta unes perspectives molt favorables a curt i mitjà termini, especialment pel que fa als genèrics i OTC.
És un dels països de l'Europa de l'Est amb una major conscienciació sobre la importància de la salut i l'envelliment de la població, els canvis d'estil de vida i l'escassetat de productors fan molt atractiu aquest mercat.
El sector de la construcció continuarà creixent a curt i mitjà termini, fet que afavorirà els sectors de materials i equipaments per a la construcció.
Creu que les infraestructures i la construcció residencial (en fase d'expansió per l'augment del poder adquisitiu i l'expansió del cràdit hipotecari) lideraran el desenvolupament del sector en el futur.
El document també ofereix dades generals sobre Romania (superfície, població, moneda, idioma, etc.), macroeconòmiques (PIB, renda per càpita, inflació, atur, etc.) i polítiques (forma d'estat, ahesió a la UE), així com altra informació d'interès relacionada amb les importacions-exportacions i l'entorn per fer negocis (facilitat, tramitació de llicències, compliment de contractes, etc.).
Les oportunitats més importants les trobem en els serveis, equipaments i maquinària per a l'explotació agrària, la pesca, la fabricació tèxtil, o la mineria, en el sector energètic, petroquímic i gasístic, en els serveis d'outsourcing, en la construcció de vivenda i en les infraestructures.
Perú, el líder silenciós de Sud-amèrica
El Perú és un país amb una gran diversitat cultural i geogràfica, amb una gran concentració de població a les grans ciutats, especialment a Lima.
Després de dues dècades molt negatives, la primera dècada del segle XXI porta un PIB acumulat del 73%, el primer de sudamèrica.
Pel 2015, Perú serà el país amb més creixement de la regió (un 6%).
La inversió privada és molt important (gran confiança del sector privat), i és un dels Paísos que més inversió estrangera per habitant rep.
En % de PIB, és el segon per darrera de Xile.
La balança comercial és positiva, la inflació està molt controlada, l'endeutament és un dels és baixos de la regió, i les reserves de divises pugen cada any donant solidesa a la seva moneda.
Per altra banda, l'estructura aranzelària molt baixa i poc dispersa.
Perú té tractats de lliure comerç amb l'APEC (Àsia), NAFTA (Amèrica), i amb la Unió Europea.
Un dels reptes de l'actual govern és que el creixement econòmic es converteixi en millora social, tot i que la demanda interna està creixent moltíssim ja que més d'un 50% de la gent peruana es considera classe mitjana.
Hi ha oportunitats en equipaments per a l'explotació agrària, la pesca, la fabricació tèxtil, o la mineria.
En quant a sector més pesats, el sector energètic té un enorme potencial i el país té encara importants necessitats de generació i distribució d'energia.
També hi ha importants inversions previstes en el sector petroquímic i gasístic.El sector immobiliari també és molt dinàmic, amb una demanda enorme de vivenda al país, especialment en zones rurals.
Finalment, el govern té previst millorar les infraestructures en xarxa viària, ferroviària, portuària, aeroportuària i hidroviària.
El pla estratègic 2011-2016 s'hi concentren inversions en carreteres, ponts, el metro de Lima i la xarxa de fibra òptica.
Adicionalment, el Perú ofereix interessants avantatges per instalar serveis d'outsourcing com 'contact centers' en español (per Europa i Amèrica).
La indústria agroalimentària és una de les principals del Marroc, per davant de la tèxtil i la química.
Tanmateix, la contribució d'aquesta indústria al PIB del país és només del 4,4 % per darrera del 15 % o 20 % (en funció de l'any i les pluges) del sector agrari primari.
Per tant, el Marroc es mostra com un país agrícola però encara poc transformador.
El Programa d'Acceleració Industrial que el govern marroquí té en marxa fins al 2021 arriba a la gran majoria de sectors, començant per l'automoció i passant per l'alimentació halal.
El director de l'Oficina Exterior d'ACCIÓ a Casablanca, Shan Elasri, repassa les millors oportunitats per a les empreses catalanes en aquest país.
Les bones condicions logístiques d'un país situat a dues hores d'avió i a tres dies en vaixell de Catalunya fan del Marroc un destí primordial per a les empreses catalanes.
Amb aranzels viables i una economia en ple creixement, el Marroc pren especial rellevància.
L'Oficina Exterior de Casablanca s'erigeix en un punt de suport imprescindible per a totes aquelles companyies interessades en el mercat del nord d'Àfrica.
Els seus serveis a mida, que inclouen l'estudi de mercat, la cerca de talent local o l'acompanyament a visites i reunions, poden convertir-se en el millor aliat.
L'oportunitat de negoci s'ubica a la ciutat de Iquitos, província de Maynas, departament de Loreto.
La planta estarà ubicada en la perifèria de la ciutat, a prop de la planta de proveïment de combustible Petroperú, i la seva àrea d'influència.
Es va aprovar la modificació del Pla de Promoció de la Inversió Privada del Concurs Públic Internacional per atorgar en concessió el projecte "Subministrament d'energia per a Iquitos".
El projecte té com a finalitat instal·lar un sistema de generació robust i modern en la ciutat d'Iquitos, que substitueixi els grups tèrmics antics i obsolets actualment en servei.
La seva situació geogràfica és estratègica per abastar diferents mercats de Llatinoamèrica.
Colòmbia viu actualment una fase de transformació productiva i demanda tecnologia, fet que és una oportunitat per a les empreses catalanes de béns d'equip, de materials i d'electrònica que poden afegir valor al producte final colombià.
Actualment hi ha unes 140 empreses catalanes radicades a Colòmbia, país que actua de hub per a la regió andina i és un bon punt per arribar als altres mercats de Llatinoamèrica.
És la quarta economia més important de la regió.
Les companyies catalanes demanden sobretot a l'oficina d'ACCIÓ a Bogotà la recerca de recursos humans per trobar perfils comercials i el servei de plataforma empresarial.
L'empresa catalana Devicare, especialitzada en el disseny i producció de tecnologia sanitària sota el concepte Remote Patient Monitoring (RPM), ha desenvolupat una tecnologia dissenyada i fabricada a Catalunya, que mesura en temps real el grau d'acidesa del pH urinari, dipositant una mostra d'aquest líquid sobre la superfície de l'aparell.
Un cop determinat aquest grau, el dispositiu indica al pacient si ha de prendre un determinat tipus de complement alimentari per regular el pH de forma correcta.
Aquesta solució està indicada en casos de patologies com la infecció urinària, la litiasi renal o urinària, la bufeta hiperactiva o la síndrome de la bufeta dolorosa.
L'empresa, a més, ha iniciat el procés d'expansió a Colòmbia, gràcies a un acord tancat amb el distribuïdor local Inmave, per introduir al país el dispositiu Lit-Control, que permet al propi pacient controlar des de casa l'evolució de diverses malalties urològiques.
Només a Colòmbia, hi ha 4,5 milions de persones en programes de pacients crònics.
Per aquest motiu, s'està treballant en la fase regulatòria, que permetrà adquirir aquest dispositiu a les farmàcies i mitjançant la prescripció de la comunitat mèdica.
Pel responsable de Desenvolupament de Negoci internacional de Devicare, Miquel Àngel González-Mut, " Colòmbia representa una gran oportunitat per aquest producte de Devicare, perquè compta amb professionals de gran renom però que disposen de tecnologia mèdica poc innovadora ".
Aquest procés d'expansió a Colòmbia arriba després de l'entrada de Devicare al mercat francès i mexicà.
L'empresa va formar part del Pla Empenta, un pla d'acceleració d'start-ups de base tecnològica impulsat per ACCIÓ, ESADECREAPOLIS i ESADE, amb l'objectiu d'accelerar i donar suport a start-ups catalanes de base tecnològica.
Durant cinc mesos reben assessorament per superar les fases crítiques del procés de creació de l'empresa, com la formació de l'equip, la definició del model de negoci i l'obtenció de finançament.
Oficines Exteriors de Comerç i Inversions
Devicare també ha comptat amb el suport d'ACCIÓ a través de l' Oficina Exterior de Comerç i Inversions a Bogotà.
Les Oficines Exteriors de Comerç i Inversions de la Generalitat de Catalunya us ofereixen assessorament individualitzat per aproximar-vos als països del vostre interès i us apropen les oportunitats de negoci que ofereixen els diferents països del món.
Lit-Control és un dispositiu mèdic que mesura, en temps real i des de casa, el pH urinari.
Actualment compta amb 20 treballadors i la seu al Parc de Recerca de la Universitat Autònoma de Barcelona (UAB), amb una previsió de vendes d'1,1 milions d'euros aquest 2017.
L'empresa ha iniciat el procés d' expansió a Colòmbia amb l'objectiu de tractar 3.000 pacients d'aquest país el 2018.
Els productes de l'empresa catalana, amb seu a Rubí, es faran servir principalment per a l'emmagatzematge i transport de llençols, tovalloles i roba de taula d'hospitals, hotels i restaurants de Colòmbia i Argentina.
L'empresa catalana Sumal, dedicada a la fabricació de contenidors metàl·lics industrials, s'ha introduït a l'Amèrica del Sud amb la comercialització de 1.200 carros per a bugaderia (coneguts com a roll containers ) a Colòmbia i Argentina.
Es tracta de contenidors d'un metre i mig d'alçada per l'emmagatzematge i transport de llençols, tovalloles i roba de taula d'hospitals, hotels i restaurants, principalment.
Per aquest projecte, Sumal ha comptat amb el suport d'ACCIÓ –l'agència de la Generalitat de Catalunya per a la competitivitat de l'empresa- a través de les Oficines Exteriors de Comerç i Inversions a Bogotà i Buenos Aires.
L'any 2017, l'empresa va participar en dues missions empresarials a aquests dos països sud-americans organitzades per ACCIÓ i la Cambra de Comerç de Barcelona.
Sumal ha tancat acords amb un centre colombià de bugaderia industrial i un altre d'argentí que donen servei a hotels, hospitals o centres geriàtrics, entre d'altres.
L'empresa catalana, que exporta el 30% de les seves vendes, preveu augmentar l'any vinent el volum d'aquesta primera comanda.
Per al gerent de Sumal, Eduard Cifuentes, " Colòmbia és un mercat molt dinàmic i actiu, amb molta demanda del nostre producte, especialment per al sector de la bugaderia industrial que està creixent molt, tot i que encara els falta guanyar experiència ".
Una situació complementària a la de l'Argentina, que Cifuentes veu com un mercat " molt gran i desenvolupat en aquest àmbit, on ja hi ha competència, però també una experiència significativa " per a la seva empresa.
L'Amèrica Llatina és, de fet, una prioritat per a Sumal, que s'ha fixat com a prioritat la seva expansió internacional, especialment a països com Mèxic, Panamà, Xile i Perú, així com incrementar la seva presència a Colòmbia i Argentina.
En un segon estadi, els Estats Units són un altre mercat significatiu per a l'empresa catalana.
Sumal preveu tancar aquest 2018 amb 10 milions d'euros de facturació.
L'empresa catalana treballa per a diversitat de sectors a banda de la bugaderia industrial, com la logística, l'alimentació, el sector de l'automòbil o el farmacèutic.
Sumal celebra aquest any el seu trentè aniversari, amb una plantilla de prop de 80 treballadors a la seva seu de Rubí i a la seva filial francesa.
Sumal, que exporta el 30% de les seves vendes, s'ha fixat com a prioritat la seva expansió internacional, especialment al continent americà
Del 19 de març al 16 de setembre
Et convidem a participar al nou programa "Ghana s'industrialitza", que t'ofereix un acompanyament integral en la teva experiència d'internacionalització en aquest mercat de l'Àfrica.
Participant al programa obtindràs accés a les plataformes de matchmaking habilitades, gaudiràs d'un enllaç permanent al mercat de destinació, tindràs la teva agenda virtual individualitzada i farem el seguiment dels contactes establerts.
El programa es materialitza en:
Una identificació prèvia dels contactes entre les empreses associades de l'AGI (Associació d'indústries ghaneses).
Un primer contacte amb les empreses ghaneses a través de workshops virtuals amb la participació de 3 a 5 empreses catalanes i 45 empreses ghaneses.
Els tallers tenen l'objectiu d'aconseguir 3 contactes potencials cadascun d'ells i tindran les següents temàtiques:
El seguiment dels contactes establerts per part de l'oficina exterior a Ghana
L'organització de reunions bilaterals (via Skype) per negociar possibles col·laboracions
L'oficina exterior de Ghana farà d'enllaç permanent entre les empreses catalanes i les ghaneses
Oferir un servei integral a l'empresa que vol fer negocis a Ghana
Una empresa pindustrial, de qualsevol sector que vulgui participar en el desenvolupament industrial a Ghana aportant know-how, enginyeria, maquinària, processos, consultoria de certificació, llicències de productes, tecnologia, disseny i matèries primeres.
Del 17 al 21 de setembre del 2018
L'any 2025, Copenhaguen pretén convertir-se en la primera capital neutral en l'ús de carboni.
Per a això, Copenhaguen ha iniciat diverses solucions estratègiques de trànsit intel·ligent per reduir la congestió, les emissions i augmentar la seguretat, tant per a trànsit de vehicles, com per a bicicletes.
S'estan provant i desenvolupant multitud de noves tecnologies i solucions per la ciutat intel·ligent, a través dels sectors de les TIC, el cleantech, la construcció i el transport intel·ligent.
La Fira ITS World Congress reuneix cada any, a líders mundials en Sistemes de Transport Intel·ligent que mostren i avaluen els últims conceptes i prototips més innovadors en aquest camp.
Alguns dels grans temes que giraran entorn al congrés són: La mobilitat integrada, Smart Cities, ITS, autonomia i connectivitat, intel·ligència artificial, desenvolupament d'infraestructures, "cloud technologies", gestió i anàlisi de dades, privacitat, gestió del tràfic, etc.
Vols conèixer a fons aquest mercat?
Conèixer l'actualitat del sector de l'ITS i poder fer contacte amb potencials socis o clients, a través de la participació a la Fira ITS World Congress 2018.
Una empreses, un centre tecnològic o una universitat relacionada amb l'àmbit de l'ITS.
Concretament empreses del sector transport, automoció, telecomunicacions i tecnologia que formin part de l'ecosistema de l'ITS.
Alguns exemples que representen aquest ecosistema són: simulació i visió per computador, intel·ligència artificial, sensòrica, càmeres, senyals intel·ligents, optimització de rutes, solucions per pàrking, vehicle connectat i autònom.
1.800 € (inclou quota d'inscripció)
Ens complau informar-vos de la propera Missió empresarial a Sud-àfrica en el marc de la fira Africa Health Exhibition, la plataforma empresarial de networking més important de Sud-àfrica i del continent africà pel que fa al sector de la salut.
Aquest any s'espera la participació d'uns 10.000 professionals i més de 550 empreses del sector: proveïdors internacionals, service providers, fabricants o farmacèutiques, entre d'altres.
Per aquesta raó, considerem que és el marc ideal per fer prospecció comercial i conèixer una mica millor el mercat de l'equipament mèdic d'aquets país.
Sud-àfrica és considerada la porta d'entrada als països de l'Àfrica Austral, amb accés a un mercat d'aproximadament 250 milions de consumidors.
Membre dels països BRICS, es tracta de l'economia més avançada de l'Àfrica Subsahariana i compta amb una de les indústries més madures del continent, infraestructures de gran qualitat i una important diversificació econòmica.
Els subsectors que presenten més oportunitats d'exportació són els equipaments de diagnòstic i laboratori.
S'han detectat oportunitats de negoci més concretes per equipament mèdic que tingui a veure amb malalties com el SIDA, el càncer de pell, l'obesitat i la diabetis.
També l'equipament mèdic relacionat amb l'ortopèdia, el diagnòstic per imatge i l'equipament dental.
Des d'octubre de 2016 hi ha un nou tractat comercial en vigor entre la UE y alguns països SADC com Botswana, Lesotho, Moçambic, Namíbia, Sud-àfrica i Swazilàndia.
En el cas dels productes europeus, el 86% de les exportacions tindran lliure accés.
Les empreses participants podran gaudir d'un ajut de 991,66 € (import bossa viatge) en concepte de bossa de viatge (segons normativa).
El nombre de bosses de viatge està limitat a 8 empreses i es concedirà per ordre d'inscripció.
Entendre millor el mercat de la salut i de les tecnologies mèdiques a Àfrica en general i a Sud-àfrica, en particular, contactar amb potencials socis específics per a cada empresa participant i detectar oportunitats de negoci.
Una empresa d'equipament mèdic amb productes innovadors d'alt valor afegit interessada en els mercats de l'Àfrica Subsahariana i especialment, en el de Sud-àfrica.
Agenda comuna* amb actors claus del sector de les tecnologies mèdiques a Sud-àfrica.
*Nota: L'agenda comuna és provisional i s'acabarà definint en funció de la tipologia d'empreses participants.
Agenda individualitzada* per cada empresa participant.
*Nota: L'empresa podrà detallar el perfil de contacte adient en la fitxa d'inscripció.
Aquest és un pressupost aproximat que inclou les despeses indicades a l'apartat següent.
El pressupost pot variar en funció del número d'empreses participants i del moment de reserva de vols i hotels.